LIETUVOS RESPUBLIKOS

SVEIKATOS APSAUGOS MINISTRO

Į S A K Y M A S

**DĖL LIETUVOS RESPUBLIKOS SVEIKATOS APSAUGOS MINISTRO
2003 M. SAUSIO 6 D. ĮSAKYMO Nr. V-1 „DĖL NUMERIO SVEIKATOS SPECIALISTO SPAUDUI SUTEIKIMO IR PANAIKINIMO TAISYKLIŲ PATVIRTINIMO“ PAKEITIMO**

2011 m. rugpjūčio 3 d. Nr. V-754

Vilnius

1. P a k e i č i u Lietuvos Respublikos sveikatos apsaugos ministro 2003 m. sausio 6 d. įsakymą Nr. V-1 „Dėl Numerio sveikatos specialisto spaudui suteikimo ir panaikinimo taisyklių patvirtinimo“ (Žin., 2003, Nr. [22-931](https://www.e-tar.lt/portal/lt/legalAct/TAR.30A9CF0C35A6); 2006, Nr. 87-3434; 2009, Nr. [120-5170](https://www.e-tar.lt/portal/lt/legalAct/TAR.84A6A0DB747D); 2010, Nr. [122-6217](https://www.e-tar.lt/portal/lt/legalAct/TAR.1DBA8CD2C113)):

1.1. papildau šiuo 1.3 punktu:

„1.3. Profesinę kvalifikaciją patvirtinančių dokumentų sąrašą.“;

1.2. išdėstau 2.2.1 papunktį taip:

„2.2.1. Valstybinė akreditavimo sveikatos priežiūros veiklai tarnyba prie Sveikatos apsaugos ministerijos – medicinos gydytojo, bendrosios praktikos slaugytojo, akušerio, kineziterapeuto, ergoterapeuto, masažuotojo, medicinos psichologo, logoterapeuto, perfuzininko spaudui;“.

2. Nurodytu įsakymu patvirtintose Numerio sveikatos specialisto spaudui suteikimo ir panaikinimo taisyklėse:

2.1. papildau šiais 2.10–2.15 punktais:

„2.10. kineziterapeuto;

2.11. ergoterapeuto;

2.12. masažuotojo;

2.13. medicinos psichologo;

2.14. logoterapeuto;

2.15. perfuzininko.“;

2.2. išdėstau 15 punktą taip:

„15. Sveikatos specialisto spaudo numeris panaikinamas atsakingos institucijos sprendimu:

15.1. sveikatos specialistui mirus;

15.2. teismo sprendimu uždraudus sveikatos specialistui verstis atitinkama praktika pagal šių Taisyklių 2 punkte nurodytą profesiją;

15.3. kai teisės aktų nustatytais atvejais yra keičiamas profesijos klasifikavimas ar kai keičiama profesijos spaudo serija ir numeracija.“;

2.3. papildau šiais 17.10–17.15 punktais:

„17.10. kineziterapeuto, santrumpa – „kinez.“;

17.11. ergoterapeuto, santrumpa – „erg.“;

17.12. masažuotojo, santrumpa – „masaž.“;

17.13. medicinos psichologo, santrumpa – „m. psich.“;

17.14. logoterapeuto, santrumpa – „logoter.“;

17.15. perfuzininko, santrumpa – „perfuz.“.“;

2.4. papildau 20 punktą šiais 20.9–20.14 papunkčiais:

„20.9. „KT“ – kineziterapeutas;

20.10. „ET“ – ergoterapeutas;

20.11. „MS“ – masažuotojas;

20.12. „MP“ – medicinos psichologas;

20.13. „LG“ – logoterapeutas;

20.14. „PF“ – perfuzininkas.“;

2.5. išdėstau 1 priedo MS *Exell* ar CSV rinkmenose naudojamus klasifikatorius, kodus ir jų pavadinimus taip:

„\*\* MS *Exell* ar CSV rinkmenose naudojami klasifikatoriai, kodai ir jų pavadinimai

| **Eil. Nr.**  | **Kodas**  | **Pavadinimas**  |
| --- | --- | --- |
| 1.  | **Studijų krypties klasifikatorius**  |  |
| 1.1.  | MED  | medicina  |
| 1.2.  | OD  | odontologija  |
| 1.3.  | FAR  | farmacija  |
| 1.4.  | SLG  | slauga  |
| 1.5.  | NEZIN  | nenurodytas  |
| 1.6.  | BUR  | burnos priežiūra  |
| 1.7.  | VISS  | visuomenės sveikata  |
| 1.8.  | RB  | reabilitacija  |
| 1.9.  | MIT  | mityba  |
| 1.10.  | MTCH  | medicinos technologijos  |
| 1.11  | MSV  | medicina ir sveikata  |
| 2.  | **Išsilavinimo klasifikatorius**  |  |
| 2.1.  | AUK  | aukštasis universitetinis  |
| 2.2.  | ANU  | aukštasis neuniversitetinis  |
| 2.3.  | AKN  | aukštesnysis  |
| 2.4.  | SPV  | specialusis vidurinis  |
| 2.5.  | PRO  | profesinis  |
| 2.6.  | KIT  | kitas  |
| 3.  | **Įgytos profesinės kvalifikacijos klasifikatorius**  |  |
| 3.1.  | 84  | medicinos gydytojas  |
| 3.2.  | 138  | gydytojas odontologas  |
| 3.3.  | 146  | vaistininkas  |
| 3.4.  | 149  | vaistininko padėjėjas (farmakotechnikas)  |
| 3.5.  | 148  | bendrosios praktikos slaugytojas  |
| 3.6.  | 147  | akušeris  |
| 3.7.  | 151  | dantų technikas  |
| 3.8.  | 150  | burnos higienistas  |
| 3.9.  | 152  | gydytojo odontologo padėjėjas  |
| 3.10  | 274  | kineziterapeutas  |
| 3.11  | 275  | ergoterapeutas  |
| 3.12  | 276  | masažuotojas  |
| 3.13  | 277  | medicinos psichologas  |
| 3.14  | 278  | logoterapeutas  |
| 3.15  | 279  | perfuzininkas  |
| 4.  | **Įgyto kvalifikacinio laipsnio klasifikatorius**  |  |
| 4.1.  | KIT  | kitas  |
| 4.2.  | PBAK  | profesinis bakalauras  |
| 4.3.  | BAK  | bakalauras  |
| 4.4.  | MAG  | magistras  |
| 5.  | **Įgyto mokslo laipsnio klasifikatorius**  |  |
| 5.1.  | DAK  | daktaras  |
| 5.2.  | HAB  | habilituotas daktaras  |
| 6.  | **Įgytos profesijos klasifikatorius**  |  |
| 6.1.  | GYD  | medicinos gydytojas  |
| 6.2.  | GOD  | gydytojas odontologas  |
| 6.3.  | VAIS  | vaistininkas  |
| 6.4.  | FAR  | vaistininko padėjėjas (farmakotechnikas)  |
| 6.5.  | SLAUG  | bendrosios praktikos slaugytojas  |
| 6.6.  | AKUS  | akušeris  |
| 6.7.  | DANT  | dantų technikas  |
| 6.8.  | BHIG  | burnos higienistas  |
| 6.9.  | GOP  | gydytojo odontologo padėjėjas  |
| 6.10  | KIN  | kineziterapeutas  |
| 6.11  | ERG  | ergoterapeutas  |
| 6.12  | MAS  | masažuotojas  |
| 6.13  | MPS  | medicinos psichologas  |
| 6.14  | LOG  | logoterapeutas  |
| 6.15  | PERF  | perfuzininkas  |

“.

3. R e k o m e n d u o j u:

3.1. vietoj pareigybės pavadinimo „klinikos psichologas“ vartoti pavadinimą „medicinos psichologas“;

3.2. vietoj pareigybės pavadinimo „logopedas“ vartoti pavadinimą „logoterapeutas“.

4. P a v e d u įsakymo vykdymo kontrolę viceministrui pagal administruojamą sritį.

SVEIKATOS APSAUGOS MINISTRAS RAIMONDAS ŠUKYS

PATVIRTINTA

Lietuvos Respublikos

sveikatos apsaugos ministro

2011 m. rugpjūčio 3 d.

įsakymu Nr. V-754

**PROFESINĘ KVALIFIKACIJĄ PATVIRTINANČIŲ DOKUMENTŲ SĄRAŠAS**

**I. BENDROSIOS NUOSTATOS**

1. Profesinę kvalifikaciją patvirtinančių dokumentų sąrašą (toliau – Sąrašas) sudaro dokumentai ar dokumentų, patvirtinančių asmens įgytą kvalifikaciją, kai baigtų rengimo kursų pavadinimas ar (ir) įgyta profesinė kvalifikacija neatitinka profesijos pavadinimo ar profesinio vardo ir tai nėra nustatyta kituose teisės aktuose, rinkinys. Paprastai Sąraše yra nurodomi dokumentai, patvirtinantys įgytąsias teises.

2. Sąrašas naudojamas siekiant užtikrinti, kad spaudo numerį išduodanti institucija galėtų įvertinti, ar asmenų, besikreipiančių dėl specialisto spaudo numerio išdavimo, turimi dokumentai suteikia teisę turėti spaudo numerį.

3. Sąrašas pildomas ar keičiamas sveikatos apsaugos ministerijos iniciatyva, spaudo numerį suteikiančios institucijos, specialybių draugijos, mokymo institucijos, rengiančios atitinkamus specialistus, teikimu.

**II. PROFESINĖS KVALIFIKACIJOS IR JAS PATVIRTINANTYS DOKUMENTAI AR JŲ RINKINIAI**

4. Medicinos gydytojo, gydytojo odontologo, vaistininko, bendrosios praktikos slaugytojo, akušerio, vaistininko padėjėjo (farmakotechniko), gydytojo odontologo padėjėjo, dantų techniko, burnos higienisto, ergoterapeuto kvalifikacijas patvirtina tik diplomas, išduotas baigus atitinkamas studijas.

5. Kineziterapeuto profesinę kvalifikaciją patvirtinantys dokumentai ar jų rinkiniai:

5.1. diplomas, patvirtinantis, kad baigta universitetinių arba koleginių Kineziterapijos studijų programa;

5.2. diplomas, patvirtinantis 1 lentelėje nurodytas studijas, ir tobulinimo kursų, nurodytų 2 lentelėje, pažymėjimų kopijos, patvirtinančios ne mažiau kaip 144 val. tobulinimąsi, bei darbdavio pažyma, kad asmuo šio įsakymo įsigaliojimo dieną dirbo ar dirba kineziterapeutu sveikatos priežiūros įstaigoje, turinčioje licenciją teikti šias paslaugas;

5.3. diplomas, patvirtinantis 1 lentelėje nurodytas studijas, ir tobulinimo kursų, nurodytų 2 lentelėje, pažymėjimų kopijos, patvirtinančios ne mažiau kaip 144 val. tobulinimąsi, bei darbdavio pažyma, kad asmuo iki šio įsakymo įsigaliojimo yra išdirbęs kineziterapeutu sveikatos priežiūros įstaigoje, turinčioje licenciją teikti šias paslaugas, ne mažiau kaip 36 mėn.

**Lentelė 1. Kineziterapeuto rengimą patvirtinančios studijų programos**

| **Eil. Nr.**  | **Aukštoji mokykla**  | **Studijų programos pavadinimas**  | **Kvalifikacija**  |
| --- | --- | --- | --- |
| 1.  | Lietuvos valstybinis kūno kultūros institutas  | Fizinis auklėjimas  | Fizinio lavinimo dėstytojas  |
| 2.  | Lietuvos valstybinis kūno kultūros institutas  | Fizinis auklėjimas  | Fizinio auklėjimo dėstytojas  |
| 3.  | Lietuvos valstybinis kūno kultūros institutas  | Fizinis auklėjimas  | Kūno kultūros dėstytojas  |
| 4.  | Lietuvos valstybinis kūno kultūros institutas  | Kūno kultūra  | Fizinio auklėjimo dėstytojas  |
| 5.  | Lietuvos valstybinis kūno kultūros institutas  | Kūno kultūra ir sportas  | Fizinio auklėjimo dėstytojas-treneris  |
| 6.  | Lietuvos valstybinis kūno kultūros institutas  | Kūno kultūra ir sportas  | Fizinio lavinimo dėstytojas-treneris  |
| 7.  | Lietuvos valstybinis kūno kultūros institutas  | Kūno kultūra ir sportas  | Kūno kultūros ir turizmo dėstytojas organizatorius  |
| 8.  | Lietuvos valstybinis kūno kultūros institutas  | Kūno kultūra ir sportas  | Kūno kultūros dėstytojas  |
| 9.  | Lietuvos valstybinis kūno kultūros institutas  | Kūno kultūra ir sportas  | Dėstytojas sporto šakos treneris  |
| 10.  | Lietuvos valstybinis kūno kultūros institutas  | Fizinė kultūra ir sportas  | Fizinio auklėjimo dėstytojas-treneris  |
| 11.  | Lietuvos valstybinis kūno kultūros institutas  | Fizinė kultūra ir sportas  | Fizinio auklėjimo dėstytojas  |
| 12.  | Lietuvos kūno kultūros institutas  | Kūno kultūra ir sportas  | Sveikatingumo, kūno kultūros ir turizmo dėstytojas organizatorius  |
| 13.  | Lietuvos kūno kultūros institutas  | Kūno kultūra ir sportas  | Kūno kultūros mokytojas  |
| 14.  | Lietuvos kūno kultūros institutas  | Kūno kultūra  | Kūno kultūros dėstytojas  |
| 15.  | Kauno medicinos universitetas  | Visuomenės sveikata  | Kineziologas  |

**Lentelė 2. Kineziterapeuto rengimą patvirtinantys tobulinimo kursai**

| **Eil. Nr.**  | **Tobulinimo įstaiga**  | **Tobulinimo kurso pavadinimas**  | **Trukmė**  | **Vykdymo data**  |
| --- | --- | --- | --- | --- |
| 1.  | Vilniaus valstybinis V. Kapsuko universitetas  | „Gydomoji fizinė kultūra“ (įvairios teminės specializacijos) | 1,5 mėn.  | 1980–1989 m.  |
| 2.  | Vilniaus universitetas  | „Gydomoji fizinė kultūra med. reabilitacijos sistemoje“  | 1 mėn.  | 1991 m.  |
| 3.  | Vilniaus universitetas  | „Vaikų gydomoji fizinė kultūra“  | 1 mėn.  | 1991 m.  |
| 4.  | Vilniaus universitetas  | „Kineziterapija reabilitacijos sistemoje“  | 1 mėn.  | 1993 m.  |
| 5.  | Vilniaus universitetas  | „Kineziterapija ir reabilitacija chirurgijoje“  | 1 mėn.  | 1994 m.  |
| 6.  | Vilniaus universitetas  | „Kineziterapija ir reabilitacija vaikų neurologijoje“  | 1 mėn. 12 d.  | 1995 m., 1996 m. |
| 7.  | Vilniaus universitetas  | „Kineziterapija“ / specializacija / 4 ciklai“  | 516 val. 282 val. 288 val.  | 1998 m., 2001 m. 2002 m. |
| 8.  | Vilniaus universitetas  | „Kineziterapija ir reabilitacija“  | 138 val.  | 1999 m., 2000 m.  |
| 9.  | Vilniaus universitetas  | „Kineziterapija neurologijoje“  | 72 val. 66 val.  | 2002 m., 2003 m., 2004 m. |
| 10.  | Vilniaus universitetas  | „Vaikų raidos sutrikimų diagnostika ir reabilitacija“  | 66 val. 72 val.  | 2002 m., 2005 m. |
| 11.  | Vilniaus universitetas  | „Fizioterapijos pagrindai“  | 72 val. 66 val.  | 2004 m., 2006 m. |
| 12.  | Kauno medicinos universitetas  | „Aktualūs kineziterapijos klausimai“  | 144 val. (1 mėn.)  | 2008 m.  |
| 13.  | Kauno medicinos akademija kartu su NDT/Bobath  | „Vaikų cerebrinio paralyžiaus diagnostika ir gydymas“  | 400 val.  | 1995 m., 1996 m.  |
| 14.  | Lietuvos kūno kultūros akademija su NDT/Bobath asociacija  | „NDT/Bobath terapijos pagrindų kursas: vaikų cerebrinio paralyžiaus diagnostika ir gydymas“  | 400 val.  | 2000 m., 2001 m.  |
| 15.  | IBITA  | „Suaugusiųjų hemiplegijos ištyrimas ir terapija remiantis Bobath koncepcija“  | 110 val.  | 2003 m.  |

6. Masažuotojo profesinę kvalifikaciją patvirtina Masažuotojo profesijos kvalifikacinių reikalavimų aprašo, patvirtinto Lietuvos Respublikos sveikatos apsaugos ministro 2007 m. sausio 22 d. įsakymu Nr. V-27 (Žin., 2007, Nr. [11-452](https://www.e-tar.lt/portal/lt/legalAct/TAR.87DF1E25C5BD)), 4 ir 11 punktuose nurodyti dokumentai ar jų rinkiniai.

7. Medicinos psichologo profesinę kvalifikaciją patvirtinantys dokumentai ar jų rinkiniai:

7.1. diplomai, patvirtinantys, kad baigta universitetinių psichologijos bakalauro studijų programa ir baigta klinikinės ar sveikatos psichologijos magistro studijų programa arba vienos pakopos penkerių metų universitetinių psichologijos studijų programa;

7.2. diplomas, patvirtinantis, kad baigta universitetinių psichologijos studijų programa, ir darbdavio pažyma, kad asmuo šio įsakymo įsigaliojimo dieną dirbo ar dirba medicinos psichologu ar klinikiniu psichologu sveikatos priežiūros įstaigoje, turinčioje įstaigos asmens sveikatos priežiūros licenciją;

7.3. diplomas, patvirtinantis, kad baigta universitetinių psichologijos studijų programa, ir darbdavio pažyma, kad asmuo iki šio įsakymo įsigaliojimo iš viso yra išdirbęs medicinos psichologu ar klinikiniu psichologu sveikatos priežiūros įstaigoje, turinčioje įstaigos asmens sveikatos priežiūros licenciją, ne mažiau kaip 12 mėn.

8. Logoterapeuto profesinę kvalifikaciją patvirtinantys dokumentai ar jų rinkiniai:

8.1. diplomas, patvirtinantis, kad baigta universitetinių specialiosios pedagogikos studijų programa, ir darbdavio pažyma, kad asmuo šio įsakymo įsigaliojimo dieną dirbo ar dirba logopedu sveikatos priežiūros įstaigoje, turinčioje įstaigos asmens sveikatos priežiūros licenciją;

8.2. diplomas, patvirtinantis, kad baigta universitetinių specialiosios pedagogikos studijų programa, ir darbdavio pažyma, kad asmuo iki šio įsakymo įsigaliojimo iš viso yra išdirbęs logopedu sveikatos priežiūros įstaigoje, turinčioje įstaigos asmens sveikatos priežiūros licenciją, ne mažiau kaip 12 mėn.;

8.3. diplomas, patvirtinantis, kad baigta universitetinių specialiosios pedagogikos bakalauro ar (ir) magistro studijų programa, bei Lietuvos sveikatos mokslų universiteto ar Vilniaus universiteto išduotas pažymėjimas apie išklausytą ne trumpesnį kaip 1 mėn. logoterapijos specializacijos kursą „Kalbos korekcijos pagrindai“.

9. Perfuzininko profesinę kvalifikaciją patvirtina Perfuzininko profesijos kvalifikacinių reikalavimų aprašo, patvirtinto Lietuvos Respublikos sveikatos apsaugos ministro 2008 m. birželio 18 d. įsakymu Nr. V-601 (Žin., 2008, Nr. [74-2892](https://www.e-tar.lt/portal/lt/legalAct/TAR.BC0ECD7A6A2D)), 8 ir 15 punktuose nurodyti dokumentai ar jų rinkiniai.

\_\_\_\_\_\_\_\_\_\_\_\_\_\_\_\_\_